Ο **Άντονι Πελ** (γεννήθηκε στις 1 Δεκεμβρίου 1972) είναι Αμερικανός επαγγελματίας καλαθοσφαιριστής που επιλέχθηκε από τους Ντένβερ Νάγκετς στον δεύτερο γύρο (44η συνολική επιλογή) του ντραφτ του ΝΒΑ το 1995. Ο Πελ, ο οποίος γεννήθηκε στο Μπρονξ της Νέας Υόρκης και έπαιξε συλλογικά στο Πανεπιστήμιο Βιλανόβα και στο Πολιτειακό Πανεπιστήμιο του Φρέσνο, δεν εμφανίστηκε σε κανέναν αγώνα του ΝΒΑ, αλλά ασχολήθηκε με πολλά πρωταθλήματα στην Ευρώπη, κυρίως στην Ελλάδα, την Ισπανία και την Ιταλία, καθώς και σε πρωταθλήματα δεύτερης κατηγορίας στις Ηνωμένες Πολιτείες.

Κολεγιακή σταδιοδρομία
----------------------

Αφού βγήκε από το Λύκειο Στίβενσον, στο Μπρονξ της Νέας Υόρκης, ο Πελ δεσμεύτηκε στο Πανεπστήμιο Βιλανόβα να παίξει υπό τον προπονητή Στιβ Λάπας.  Έμεινε στο Βιλανόβα για τρία χρόνια, εμφανίστηκε σε 81 αγώνες και είχε μέσο όρο 3,1 πόντους ανά παιχνίδι, 2,5 ριμπάουντ ανά παιχνίδι και 1,2 τάπες ανά παιχνίδι.    Την εποχή που έφυγε από το Βιλανόνα, το 1993, ήταν τέταρτος όλων των εποχών σε τάπες για το ίδρυμα.  Τον Μάιο του 1993 ο Πελ συνελήφθη για επίθεση εναντίον ενός άλλου σπουδαστή.  Αφού πήρε μεταγραφή στο Πολιτειακό Πανεπιστήμιο του Φρέσνο, έμεινε εκτός για την περίοδο 1993-1994. Την τελευταία χρονιά του στο κολέγιο, ο Πελ εμφανίστηκε σε 24 αγώνες για τους Μπουλντόγκς με μέσο όρο 10,8 πόντους ανά αγώνα, 8,0 ριμπάουντ ανά αγώνα και 2,0 τάπες ανά αγώνα.

Επαγγελματική πορεία
--------------------

Ο Πελ επιλέχθηκε 44ος στο ντραφτ του ΝΒΑ το 1995 από τους Ντένβερ Νάγκετς. Το 1995 ο Πελ υπέγραψε στην ΑΕΚ στο Ελληνικό Πρωτάθλημα. Την επόμενη χρονιά έπαιξε για την ΚΜ Χιρόνα όπου είχε μέσο όρο 10,1 πόντους, 8,6 ριμπάουντ και 3,0 τάπες ανά παιχνίδι σε 33 αγώνες.  Στη συνέχεια, ο Πελ έπαιξε για πολλές ομάδες σε Ιταλία, Κύπρο, Πορτογαλία, Τουρκία, Γερμανία. Ο Πελ έχει παίξει επίσης σε πρωταθλήματα δεύτερης κατηγορίας στις ΗΠΑ ( ABA, CBA, NBDL και USBL ).  Στις 30 Σεπτεμβρίου 2002 υπέγραψε στους Ντιτρόιτ Πίστονς ως ελεύθερος αλλά αποσύρθηκε μετά από λίγες μέρες.

Παραπομπές
----------

1. ↑  «Recruit Decides To Join Lappas And The Cats». Philly.com. 17 Απριλίου 1992. Ανακτήθηκε στις 6 Απριλίου 2015.
2. ↑  «FINAL 1991 DIVISION I MEN'S BASKETBALL STATISTICS REPORT Villanova» (PDF). NCAA. Ανακτήθηκε στις 6 Απριλίου 2015.
3. ↑  «FINAL 1992 DIVISION I MEN'S BASKETBALL STATISTICS REPORT Villanova» (PDF). NCAA. Ανακτήθηκε στις 6 Απριλίου 2015.
4. ↑  «FINAL 1993 DIVISION I MEN'S BASKETBALL STATISTICS REPORT Villanova» (PDF). NCAA. Ανακτήθηκε στις 6 Απριλίου 2015.
5. ↑  «Villanova Basketball All-Time Steals & Blocks Leaders List». SB Nation. 28 Ιουλίου 2014. Ανακτήθηκε στις 6 Απριλίου 2015.
6. ↑  «Athlete Arrested Over Fight Villanova Basketball Player Anthony Pelle Is Accused Of Breaking Another Student's Nose». Philly.com. 13 Μαΐου 1993. Ανακτήθηκε στις 6 Απριλίου 2015.
7. ↑  «FINAL 1995 DIVISION I MEN'S BASKETBALL STATISTICS REPORT Fresno State» (PDF). NCAA. Ανακτήθηκε στις 6 Απριλίου 2015.
8. ↑  «Historial estadístico Pelle, Anthony» (στα Spanish). ACB. Αρχειοθετήθηκε από το πρωτότυπο στις 30 Δεκεμβρίου 2018. Ανακτήθηκε στις 6 Απριλίου 2015. CS1 maint: Μη αναγνωρίσιμη γλώσσα (link)
9. ↑  «Anthony Pelle» (στα Spanish). ACB. Αρχειοθετήθηκε από το πρωτότυπο στις 13 Απριλίου 2015. Ανακτήθηκε στις 6 Απριλίου 2015. CS1 maint: Μη αναγνωρίσιμη γλώσσα (link)
10. ↑  «Detroit Pistons transactions». Prosportstransactions.com. Ανακτήθηκε στις 6 Απριλίου 2015.

Εξωτερικοί σύνδεσμοι
--------------------

* Προφίλ παίκτη στο USAbasket.com